proxectonos/corpus_dominio_legal_administrativo_tmp huggingface dataset:
MELLORA DE CAMIÑOS RURAIS NO TERMO MUNICIPAL ENCADRADOS NO PLAN MARCO 2014-2015
ADMINISTRACIÓN LOCAL — Municipal — Dozón (Contratos administrativos, 05/03/2015)

Por medio de este anuncio realízase a convocatoria do procedemento aberto, atendendo a oferta económicamente máis vantaxosa, con varios criterios de adxudicación, para a adxudicación do contrato de obras de “ MELLORA DE CAMIÑOS RURAISNO TERMO MUNICIPÀL ENCADRADOS NO PLAN MARCO 2014-2015”conforme aos seguintes datos: Datos xerais e datos para a obtención da información: Organismo: Concello de Dozón A execución da obra “ Mellora de camiños municipais rurais no termo municipal no termo municipal de encadrados no Plan Marco 2014-2015”, con orzamento de licitación de 70.484, 00 euros, máis 14.801, 64 euros correspondentes ao IVE. a) Tramitación: urxente. b) Procedemento aberto. Definitiva do 5% do prezo de adxudicación excluído IVE. Non se esixe. a) Entidade: Concello de Dozón. b) Teléfono: 986780471 a) O prazo para a presentación de ofertas será de trece días naturais contados a partir do seguinte ó da publicación deste anuncio no BOP. b) Documentación a presentar: A que figura no prego de claúsulas administrativas. c) Lugar de presentación: Entidade: Concello de Dozón. d) Admisión de variantes: Non se admiten variantes. a) Entidade: Concello de Dozón. b) Localidade: Dozón. c) Data: A apertura do sobre C, realizarase en acto público, ás doce horas do terceiro día hábil seguinte ao que finalice o prazo sinalado para a presentación de ofertas. A apertura do sobre B realizarase de acordo co establecido no prego de claúsulas administrativas. Para a valoración das proposicións e a determinación da oferta económicamente máis vantaxosa atenderase aos criterios directamente vinculados ao obxecto do contrato: — Enumeración dos criterios non avaliables mediante fórmulas ( SOBRE C) Os criterios avaliables mediante xuizos de valor valoraránse cun máximo de 50 puntos, de conformidad cos seguintes criterios: — Melloras na calidade e/ou cantidade global das obras proxectadas ou dalgunha das súas unidades, que redunden nunha maior calidade constructiva, e/a redución do prazo de execución da obra, ata un máximo de 30 puntos. — Memoria constructiva e programa de traballo, ata un máximo de 10 puntos. — Os criterios avaliables mediante fórmulas valoraránse cun máximo de 50 puntos de conformidade cos seguintes criterios. — Valoración da oferta económica, ata un máximo de 45 puntos. — Plan de control de calidade da obra, ata un máximo de 5 puntos. Dozón, 11 de febreiro de 2015.—O Alcalde.
RESOLUCIÓN DO 30 DE DECEMBRO DE 2014 DA XEFATURA TERRITORIAL DE PONTEVEDRA DE AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA QUE SE DESCRIBE NO CONCELLO DE VIGO (EXPEDIENTE IN407A 2014/200-4).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 04/02/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG n° 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpofier recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpofier calquera outro recurso que estime pertinente ó seu dereito. Pontevedra, 30 de decembro de 2014.—O xefe territorial, P. A. o xefe do servizo de Administración Industrial (Decreto 110/2013, do 4 de xullo), Mauricio Francisco Gabriel Alexis Jimenez de Cisneros Yudina.
NOMEAMENTO DAS PERSOAS QUE VAN DESEMPEÑAR OS CARGOS EN RÉXIME DE DEDICACIÓN EXCLUSIVA.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/07/2015)

O día 18 de xuño de 2015 por acordo plenario fixáronse os cargos que se desempeñarían en réxime de dedicación exclusiva. Visto o artigo 75 da Lei 7/1985, reguladora de bases de réxime local, artigo 13 do Real Decreto 2568/1986 e 14 do regulamento orgánico do Pleno e as súas comisións do Concello de Pontevedra que determina que a designación en concreto dos membros que deben desempeñar o cargo en réxime de dedicación exclusiva corresponderá ao Alcalde, esta Alcaldía PRIMEIRO.—Designar como concelleiro que desempeñará o seu cargo en réxime de dedicación exclusiva total de conformidade co acordo plenario de data 18 de xuño de 2015 ao seguinte concelleiro: SEGUNDO.—As retribucións do concelleiro mencionado de conformidade co acordo plenario de 18 de xuño de 2015, serán as mesmas que as fixadas nas bases de execución do orzamento e demais acordos en vigor ata o día 13 de xuño de 2015, para os concelleiros que non son o Alcalde e Tenente de Alcalde Único. TERCEIRO.—As cantidades sinaladas polo desempeño do cargo en réxime de dedicación exclusiva completaranse coas correspondentes á antigüidade do concelleiro en cuestión, respecto ao posto de traballo que ocupaba como empregado ou funcionario, sempre en cando a entidade de orixe non se fixera cargo de tales. Isto sempre co límite establecido segundo o art.75 bis.4 da Lei 7/1985. CUARTO.—Para que produzan efectos requírese a aceptación expresa dos concelleiros designados ou que transcorra o prazo de tres días hábiles dende a súa designación. QUINTO.—O presente Decreto será publicado no taboleiro de anuncios do Concello durante quince días así como no BOP e darase conta o Pleno na primeira sesión que se celebre. Pontevedra, 25 de xuño de 2015.—O Alcalde, Miguel Anxo Fernández Lores.
POXA DE MADEIRA LOTES 36055140002 E 36055140003
ADMINISTRACIÓN LOCAL — Municipal — Entidade Local Menor de Pazos de Reis (Tui) (Poxas, 15/05/2015)

Por acordo da Xunta veciñal de 04/05/2015 foi aprobado o prego de cláusulas administrativas particulares que rexeran a subhasta por procedemento aberto para o alleamento de aproveitamentos forestais que se indican; e simultaneamente, anúnciase a súa subhasta; e mediante o presente edicto exponse ó público a citada documentación polo prazo de 8 días naturais, ós efectos de alegacións, abríndose do mesmo xeito e de forma simultánea o prazo para a presentación de propostas polos contratistas, se ben a contratación poderá quedar en suspenso á vista das reclamacións ou alegación que poidan presentarse.1.—Entidade adxudicataria.-Xunta veciñal da entidade local menor de Pazos de Reis (Tui) 2.—Obxecto do contrato.-Alleamento de lotes de aproveitamentos forestais mediante subhasta, que se indican: —Expte 3605515400002, de 220 m3 e 487 pes de Pinus pinaster; prezo base de 4.620,00 € e 5.775,00 € de prezo índice. Cunha taxa de 123,21 €. —Expte 3605515400003, de 415 m3 e 466 pes de Pinus pinaster; prezo base de 11.205,00 € e 14.006,25 € de prezo índice. Cunha taxa de 201,84 €. 3.—Lugar de execución: Monte Outeiro do Nuño e Fontenla num 526/529 de UP.4.—Prazo de execución: O apeo deberá estar ultimado ós catro meses, contados dende a data da acta de entrega.5.—Tramitación: Ordinaria; procedemento: aberto; e forma de adxudicación: Subhasta.6.—Tipo á alza.- Os lotes mencionados teñen como mínimo o prezo base sinalado, reservándose a entidade os dereitos establecidos no 270 do seu Regulamento de Montes, no caso de que non alcancen o prezo índice.7.—FIANZAS: Provisional: 5% prezo base de cada lote; e definitiva: do 10% do prezo do remate.8.—PROPOSICIÓNS: Presentaranse por separado para cada lote na Secretaría dentro dos vinteseis días naturais seguintes ó da publicación deste edicto no BOP, ata as 20 horas; se o remate do prazo non coincidira en día laborable pasarase ó seguinte día hábil. As plicas serán abertas o día seguinte hábil do remate da súa presentación ás 20:00 hs na sé da entidade.9.—GASTOS: Tódolos gastos, impostos, taxas, permisos, etc. serán a cargo do adxudicatario. D. domiciliado en. en nome propio ou en representación de. enterado do prego de condicións e do anuncio de subhasta para alleamento do aproveitamento forestal da Entidade Local Menor de Pazos de Reis, fai constar: 1º Ofrece polo lote que corresponde ó exp. nº. de. árbores, a contía.€ (en número e en letra). 2º Que está en posesión da documentación que esixe o prego de condicións e a lexislación vixente.3º Que acepta cantas obrigas se deriven do prego de condicións.4º Que achega xustificante de ter constituída a fianza provisional e demais documentos esixidos.5º Que declara non atoparse incurso en ningún dos casos de incompatibilidade ou incapacidade para contratar coa Administración Local e así como de estar ó corrente nas obrigas fiscais e da S. S. Pazos de Reis, 5 de maio de 2015.—O Presidente, Enrique Pérez Martínez.
NOTIFICACIÓN A D. MARCOS FERNÁNDEZ GONZÁLEZ, DE DESISTIMENTO E EXECUCIÓN SUBSIDIARIA DE ACTO ADMINISTRATIVO.
ADMINISTRACIÓN LOCAL — Municipal — Tui (Outros documentos, notificacións e informacións públicas, 16/01/2015)

Intentada dúas veces notificación a D. Marcos Fernández González, no enderezo que obra no expediente, relativa a resolución de Alcaldía, ditada o 10 de decembro 2014, de desistimento do procedemento e execución subsidiaria de acto administrativo, en aplicación do disposto no artigo 59.4 da Lei 30/1992, de 26 de novembro, de Réxime Xurídico das Adminsitracións Públicas e Procedemento Administrativo Común, modificada pola Lei 4/99, de 13 de xaneiro, se formaliza Notificación de resolución citada anteriormente, mediante a súa publicación no Boletín Oficial da Provincia, resolución que a continuación, na súa parte dispositiva, se transcribe literalmente: "(…) PRIMEIRO.- Ter por desistido a Marcos Fernández González no procedemento de solicitude de licenza de obra para a demolición e reposición da cuberta en vivenda sita en rúa Pracer, 14, Tui, obras que está obrigado a executar por dispoñelo así o Xulgado do contencioso administrativo, na peza de execución separada 4/06. SEGUNDO.- Proceder á redacción do proxecto da cuberta que integre as modificacións esixidas pola Dirección Xeral de Patrimonio Cultural e a posterior demolición, segundo o previsto no artigo 98 da LRX-PAC. TERCEIRO.- Dar traslado da presente resolución á Secretaría municipal aos efectos de levar a cabo a tramitación para a licitación da redacción do proxecto coas modificacións esixidas, así como ao Xulgado Contencioso Administrativo nº 23 de Pontevedra, e ao interesado no procedemento." Recursos procedentes: Contra a presente resolución poderá interpoñerse potestativamente recurso de reposición ante este Concello nun prazo dun mes e recurso contencioso-administrativo ante o Xulgado do Contencioso-Administrativo de Pontevedra no prazo de dous meses, computados a partir do día seguinte ao da publicación da presente no BOP, e isto sen prexuízo de que se poida exercitar calquera outro que estime procedente. Tui, 2 de xaneiro de 2015.—O Alcalde, Moisés Rodríguez Pérez.
APROBACION ORZAMENTO MUNICIPAL 2015.
ADMINISTRACIÓN LOCAL — Municipal — Ribadumia (Presupostos e cadros de persoal, 17/03/2015)

Aprobado inicialmente polo Pleno do Concello, na sesión ordinaria celebrada o día 5 de marzo de 2015, o Presuposto Municipal para o exercicio económico de 2015, e documentos anexos ó mesmo, en cumprimento do disposto no artigo 169.1 da Lei 2/2004 de 5 de marzo e disposicións concordantes, exponse ó público na Secretaría do Concello, por prazo de quince días hábiles, contados a partires do seguinte ó da publicación do presente anuncio no Boletín Oficial da Provincia, co fin de que durante o mesmo poidan formularse as reclamacións que se consideren oportunas.- Ribadumia, 6 de marzo de 2015.—A Alcaldesa, Mª Salomé Peña Muñiz.
DETERMINACIÓN DO NÚMERO E RÉXIME DOS POSTOS PERSOAL EVENTUAL
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 25/06/2015)

A Xunta de Goberno Local, na sesión que tivo lugar o 13/06/2015, adoptou o seguinte acordo: “(.) PRIMEIRO.—Unha vez constituída a nova Corporación municipal, aprobar o número de postos reservados a persoal eventual neste Concello de Pontevedra, nos mesmos termos, réxime e retribucións que actualmente se atopan recollidos na vixente relación de postos de traballo para o ano 2015 (aprobada por esta Xunta de Goberno Local con efectos do día 19/05/2015): Estes postos de traballo recóllense, así mesmo, no cadro de persoal anexo ao Orzamento municipal aprobado para o ano 2015 e publicado no BOP núm.24 do 05/02/2015. Finalmente, estes postos terán asignadas as mesmas funcións que se determinaron nos respectivos acordos de creación de posto de persoal eventual. SEGUNDO.—Publicar o presente acordo no Boletín Oficial da Provincia, en cumprimento do artigo 104 bis, apartado 5 da LBRL. (.)" Contra o precedente decreto que pon fin á vía administrativa, poderá interpoñerse polos interesados ben o recurso potestativo de reposición ante o mesmo órgano que a ditou e no prazo dun mes a contar dende o día seguinte ao da súa notificación, ao amparo do establecido no artigo 161.1 da Lei 30/1992, do réxime xurídico das administracións públicas e do procedemento administrativo común, segundo a redacción dada pola Lei 4/1999 pola que se modifica a primeira, ou ben o recurso contencioso-administrativo no prazo de dous meses contados a partir do día seguinte ao da súa notificación ante o Xulgado do Contencioso Administrativo de Pontevedra. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 15 de xuño de 2015.—O alcalde, Miguel Anxo Fernández Lores.
APROBACIÓN DEFINITIVA DO ORZAMENTO E DO CADRO DE PERSOAL DO CONCELLO DE O GROVE PARA O EXERCICIO 2015
ADMINISTRACIÓN LOCAL — Municipal — Grove, O (Presupostos e cadros de persoal, 11/09/2015)

Aprobado definitivamente o Orzamento Xeral para o exercicio de 2015 publícase o seu resumen por capítulos tal como dispón o art.169.3 do RDLeg.2/2004 de 5 de marzo. Aprobada definitivamente o Cadro de persoal para o ano 2015 procédese a súa publicación, según o disposto nos artigos 126 e 127 do texto refundido de disposicións vixentes en materia de réxime local, aprobado por RDLex 781/1986. O Grove, a 2 de setembro de 2015.—O Alcalde, José Antonio Cacabelos Rico.
PUBLICACIÓN DE NOTIFICACIÓN RELATIVO A MODOU FALL FAYE
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 23/01/2015)

Por non ser posible a notificación, despois de dous intentos, a MODOU FALL FAYE, no enderezo que consta na documentación obrante no expediente, e sendo devolta polo servizo postal, procede, para continuar coa tramitación do mesmo, e para cumprir co preceptivo trámite de audiencia a súa publicación no Boletín Oficial da Provincia de Pontevedra, da dita notificación, en cumprimento do establecido no artigo 59.4 da Lei 30/1992 de 26 de novembro de Réxime Xurídico das Administracións públicas, facendo constar que o prazo computará desde o día seguinte ó da súa publicación no BOP: “Durante o presente ano non foi solicitada por vostede a preceptiva autorización para realizar a venda ambulante durante o período impositivo 2014 no Concello de Forcarei, requisito necesario para poder continuar con ditas actividades, polo que deberá entregar no prazo de 30 días os seguintes documentos para obter a autorización: Forcarei, a 4 de xaneiro de 2015.—A Alcaldesa, Belen Cachafeiro Anta.
RP DELEGANDO AS COMPETENCIAS EN MATERIA DE INFRAESTRUTURAS EN SR. MOSQUERA MENTRES SR. BENÍTEZ ESTÉ DE VACACIÓNS.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/10/2015)

A Presidencia, en uso das facultades que lle confire a normativa local vixente, dita a seguinte Dada conta que o deputado provincial D. Philippe François Samalea Golfin vai a disfrutar de vacacións durante os días 2 ó 18 de outubro, ambos inclusive, Resultando que mediante Resolución Presidencial de 22 de xullo de 2015 delegáronse as competencias en materia de Infraestruturas en D. Philippe François Samalea Golfin, Resultando que como consecuencia de dito motivo, procede que por esta Presidencia se recupere a competencia para delegala transitoriamente en outro deputado, Considerando o disposto nos arts.14,1 da Lei 30/92, de 26 de novembro; 63,3 do RD 2568/86, de 28 de novembro.1.—Avocar a competencia que D. Philippe François Samalea Golfin ostenta en materia de infraestruturas polo motivo das súas vacacións.2.—Delegar durante os días 2 ó 18 de outubro, ambos inclusive, a citada competencia no deputado e vicepresidente, membro da Xunta de Goberno, D. Christopher Edward Sarrasi Caubera.3.—A partir da finalización do citado período de vacacións a competencia en materia de Infraestruturas volverá a ostentala, de conformidade coa Resolución anteriormente mencionada, D. Philippe François Samalea Golfin.4.—Esta Resolución surtirá efectos dende o día 2 de outubro, sen prexuízo da súa integra publicación no BOPPO e na páxina web.5.—Comunicar ós interesados e ós responsables do servizo respectivo a presente Resolución. Pontevedra, 1 de outubro de 2015.—A Presidenta, O Secretario.
EXTRACTO XUNTA DE GOBERNO 09.02.2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 18/02/2015)

Asuntos urxentes.—Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día o seguinte asunto para o seu coñecemento, debate e votación: Pontevedra, 09.02.2015.—O alcalde, Miguel A. Fernández Lores.
ADXUDICACIÓN DO CONTRATO "SUBMINISTRACIÓN DE CARBURANTES EN ESTACIÓN DE SERVIZO PARA OS VEHÍCULOS DO PARQUE MÓBIL E MAQUINARIA MUNICIPAL"
ADMINISTRACIÓN LOCAL — Municipal — Sanxenxo (Contratos administrativos, 23/07/2015)

Dando cumprimento ao disposto no art.154 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, faise público que este Concello adxudicou o contrato da SUBMINISTRO DE CARBURANTES EN ESTACIÓN DE SERVIZO, PARA OS VEHÍCULOS DO PARQUE MÓBIL E MAQUINARIA MUNICIPAL”. a. Organismo: Concello de Sanxenxo. b. Dependencia que tramita o expediente: Secretaría. c. Número do expediente: 2/2015 d. Dirección de Internet do perfil do contratante: www.sanxenxo.es. a. Tipo: Subministración. b. Descrición: “Adquisición de carburante para a posta en marcha do parque móbil municipal, así como da súa maquinaria”. c. Reducción do 7% de desconto en carburantes respecto ó prezo do surtidor no momento de repostar). d. Medio de publicación do anuncio de licitación: BOP, DOG e perfil do contratante. e. Data de publicación do anuncio de licitación: BOP nº 53 de data 06/03/2015, DOG nº 63 de data 06/03/2015 e perfil do contratante o 06/03/2015. a. Tramitación: Ordinaria. b. Procedemento: Aberto con multiplicidade de criterios de valoración. Criterios obxectivos: prezo. Criterio dependente de xuízo de valor. Importe neto: 187.327,78 euros. IVE (21%): 39.338,83 euros. Importe total: 226.666,61 euros. a. Data: 03/06/2015. b. Contratista: Cepsa Card S. A. c. Importe de adxudicación: Reducción do 7% de desconto en carburantes respecto ó prezo do surtidor no momento de repostar). Sanxenxo, 1 de xullo de 2015.—O alcalde, Gonzalo Gonzalo Pita.
EMBARGO DE VEHICULOS–CONCELLO DE O GROVE
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 06/04/2015)

Procedemento: Administrativo de Recadación en vía de constrinximento Actuación que se notifica: Dilixencia de embargo de vehículos Fago saber: de acordo co que establecen os artigos 59.5 da Lei 30/1992, de 26 de novembro, de réxime xurídico das Administracións Públicas e do procedento administrativo común, modificada pola Lei 4/1999, e o 112 da Lei 58/2003, de 17 de decembro, Xeral Tributaria (LXT a partir de agora), e non podendo notificar o acto que se relaciona, a pesar dos dous intentos realizados, ou por constar como descoñecidos no seu domicilio, cítase aos interesados que figuran neste anuncio, para que, no prazo de 15 días naturais a contar desde o seguinte ao desta publicación, retiren personalmente ou por medio dun representante a/s notificación/s que se indican nas oficinas de Recadación Executiva do Concello de O Grove en rua dos Ferreiros 13 baixo, 36002 Pontevedra, de luns a xoves de 9,00 a 14,00 e de 16,00 a 18,00 e venres de 9,00 a 14,00 horas. Ao rematar dito prazo sen a comparecencia, a/s notificación/s entenderanse producida/s a tódolos efectos legais, dende o seguinte día ao do vencemento do prazo antes sinalado. Advírtese mediante o presente que, tal e como se recolle no artigo 112.3 da LXT, "cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, terase por notificado das sucesivas actuacións e dilixencias do devandito procedemento, e manterase o dereito que o asiste a comparecer en calquera momento deste". Unha vez iniciado o período executivo e notificada a providencia de constrinximento, o pagamento da débeda tributaria deberase efectuar nos seguintes prazos: a) Se a notificación da providencia se realiza entre os días un e quince de cada mes, desde a data da recepción da notificación ata o día 20 do devandito mes ou, se este non fose hábil, ata o inmediato hábil seguinte. b) Se a notificación da providencia se realiza entre os días 16 e último de cada mes, desde a data da recepción da notificación ata o día 5 do mes seguinte ou, se este non fose hábil, ata o inmediato hábil seguinte. Ingresando na conta ES71-2080.5037.18.3110014686 de Abanca, mediante Xiro postal dirixido a rua dos Ferreiros 13 baixo, 36002 Pontevedra ou en efectivo na caixa da oficina de Recadación de Multas, Teléfono: 986.864228 A interposición de calquera recurso non paraliza a tramitación do procedemento, que so poderá suspenderse nos casos e condicións previstos no artigo 73 do R. D. 939/2005 polo que se aproba o Regulamento Xeral de Recadación, 165 da Lei Xeral Tributaria, e 14.2 do R. D. Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. O Grove, 6 de marzo de 2015.— O Alcalde, ilexible.—Visto e prace. O Tesoureiro, ilexible.
NOTIFICACIÓN A ROBERTO TOUZA TOUZA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/01/2015)

ASUNTO: NOTIFICACIÓN A DON JOHN WALTER FERNANDEZ VALENCIA BAELLA E/R DE “APYME CONSULTORES PONTEVEDRA, SL” DO OFICIO DA TENENCIA DE ALCALDÍA DE DATA 28/11/14 POLO QUE SE LLE DA AUDIENCIA PREVIA Á DECLARACIÓN DE ARQUIVO DO EXPEDIENTE DE SOLICITUDE DE LICENZA DE APERTURA DE LOCAL CON DESTINO A INTERMEDIARIOS DE COMERCIO NO ENTRESOLLADO DO INMOBLE SITO NA RÚA PEREGRINA, Nº 41, EN PONTEVEDRA. (EXPEDIENTE Nº 20485/98 ) Intentada a notificación do oficio da Tenencia de Alcaldía de data 28/11/14 a don JOHN WALTER FERNANDEZ VALENCIA BAELLA en representación da entidade “Apyme Consultores Pontevedra SL”, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Examinado o presente expediente, incoado en data 26/08/1998, por don JOHN WALTER FERNANDEZ VALENCIA BAELLA, con NIF XXXXXXXXX, en representación da entidade "Apyme Consultores Pontevedra, SL", con NIF B36295236, en solicitude de licenza de apertura de local con destino a intermediarios de comercio no entresollado do inmoble sito na rúa Peregrina, nº 41, comunícolle que consta achegada a comunicación previa de obras e apertura para distinta actividade e a nome doutra persoa nese mesmo emprazamento. Xa que logo, ao abeiro do establecido no art.84 da Lei 30/1992, de 26 de novembro, do réxime xurídico das administracións públicas e do procedemento administrativo común, outórgolle un prazo de audiencia e vista no expediente de dez días hábiles (contados dende o día seguinte ao da notificación do presente oficio), co fin de que poida examinalo e presentar as alegacións que estime procedentes en defensa dos seus dereitos e intereses, como trámite previo á disposición de arquivo, ao abeiro do disposto no artigo 87.2 da devandita lei, de todas as actuacións practicadas.” Pontevedra, 16 de decembro de 2014.—O Tenente de Alcalde delegado da Área de Urbanismo, Antonio Louro Goyanes
MODIFICACIÓN DA BASE XVIII DE EXECUCIÓN ORZAMENTARIA PARA O INCREMENTO DAS PORCENTAXES DE DUBIDOSO COBRO
ADMINISTRACIÓN LOCAL — Municipal — Cambados (Presupostos e cadros de persoal, 10/08/2015)

O Pleno do Concello de Cambados, en sesión celebrada o día 28.07.2015, aprobou con carácter provisional o expediente de modificación da Base XVIII de execución orzamentaria para incremento das porcentaxes de dubidoso cobro. De conformidade co disposto nos artigos 169 e 177.2 do RDL 2/2004 de 5 de marzo, polo que se aproba o Texto Refundido da Lei Reguladora das Facendas Locais, e 38 do R. D. 500/1990, de 20 de abril, o expediente exponse ó público durante un prazo de 15 días hábiles contados a partires do seguinte á data de inserción do presente anuncio no B. O. P, prazo no que os interesados poderán examinalo e presentar reclamacións ante o Pleno. A devandita modificación considerarase definitivamente aprobada, se durante o período indicado non se presentan reclamacións. En caso contrario, o Pleno disporá do prazo dun mes para resolvelas, contado a partires do seguinte á finalización da exposición ó público. Cambados, 29 de xullo de 2015.—A Alcaldesa, Fátima Abal Roma.
APROBACIÓN DEFINITIVA SUPLEMENTO DE CRÉDITO 1/2015 E CRÉDITO EXTRAORDINARIO 1/2015 DO ORZAMENTO XERAL 2015.
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 10/04/2015)

Aprobados definitivamente os expedientes de modificación orzamentaias na modalidade de suplemento de crédito nº 1/2015 e na modalidade de crédito extraordinario nº 1/2015 do orzamento xeral de 2015, por transcorrer o prazo de exposición pública sen presentarse reclamacións contra as aprobacións iniciaisl dos mesmos, acordadas polo Pleno na súa sesión ordinaria de 26 de febreiro de 2015, e en cumprimento do disposto nos artigos 177.2 e 169 do R. D. 2/2004, de 5 de marzo, polo que se aproba o Texto Refundido da Lei Reguladora das Facendas Locais, e disposicións concordantes, publicase o resumo por capítulos do orzamento para o ano 2015, tendo en conta todas as modificacións orzamentarias adoptadas ata o momento: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local e o artigo 171 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo na forma e prazos establecidos na Lei 29/1998, de 13 de xullo, Reguladora de dita Xurisdición. Ponte Caldelas, 1 de abril de 2015.—O Alcalde, Perfecto Rodríguez Muíños.
RESOLUCIÓN DE DAVID REGADES FERNÁNDEZ, DELEGANDO COMPETENCIAS DE COOPERACIÓN MUNICIPAL EN DIGNA ROSA RIVAS GÓMEZ
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/08/2015)

A Presidencia, en uso das facultades que lle confire a normativa local vixente, dita a seguinte Dada conta que o deputado provincial D. Arnulfo Baumeister Valdivia vai a disfrutar de vacacións durante os días 10 ó 14 de agosto, ambos inclusive, Resultando que mediante Resolución Presidencial de 22 de xullo de 2015 delegáronse as competencias en materia de Cooperación Municipal (cooperación cos concellos, fondo local, plans e convenios. Servizo de asistencia técnica a municipios, formación educación, UNED) en D. Arnulfo Baumeister Valdivia, Resultando que como consecuencia de dito motivo, procede que por esta Presidencia se recupere a competencia para delegala transitoriamente en outro deputado, Considerando o disposto nos arts.14,1 da Lei 30/92, de 26 de novembro; 63,3 do RD 2568/86, de 28 de novembro.1. Avocar a competencia que D. Arnulfo Baumeister Valdivia ostenta en materia de Cooperación Municipal e isto durante a súas vacacións.2. Delegar durante os días 10 ó 14 de agosto, ambos inclusive, a citada competencia na deputada, Dona Oristela Ferent Mourenza durante os citados días.3. Esta Resolución surtirá efecto no día da data, sen prexuízo da súa integra publicación no BOPPO.4. Comunicar ós interesados o contido da presente Resolución. O que lle traslado para o seu coñecemento e demais efectos. Pontevedra, 10 de agosto de 2015.—O Secretario.
EXPOSICIÓN PÚBLICA DA MATRÍCULA DO IAE CORRESPONDENTE Ó EXERCICIO 2015
ADMINISTRACIÓN LOCAL — Provincial — Deputación Provincial (Recadación, 30/04/2015)

De conformidade co artigo 90 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, a matrícula do Imposto sobre Actividades Económicas do exercicio do 2015 exponse ao público nos Concellos, que máis adiante se relacionan, durante 15 días dende o día seguinte ó da publicación do presente anuncio. Contra os actos de inclusión dun suxeito na matrícula, así como a súa exclusión ou alteración de calquera dos datos que deben constar na mesma, os interesados poderán interpor no prazo dun mes, a contar desde o seguinte ó do remate do período de exposición pública, recurso de reposición perante o órgano da Administración Tributaria do Estado competente ou reclamación económica-administrativa ante o Tribunal Económico-Administrativo Rexional de Galicia no mesmo prazo, sen que poidan interpoñerse simultaneamente ámbolos recursos (art.91 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e art.4 do Real Decreto 243/1995, de 17 de febreiro). ARBO MORAÑA BARRO MOS BAIONA NEVES, AS CALDAS DE REIS OIA CAMBADOS PAZOS DE BORBÉN CAMPO LAMEIRO POIO CANGAS PONTEAREAS CAÑIZA, A PONTE-CALDELAS CATOIRA PONTECESURES CERDEDO PORRIÑO, O COTOBADE PORTAS COVELO RIBADUMIA CRECENTE RODEIRO CUNTIS ROSAL, O DOZÓN SALCEDA DE CASELAS ESTRADA, A SALVATERRA DE MIÑO AGOLADA SANXENXO GONDOMAR SILLEDA LALÍN SOUTOMAIOR LAMA, A TOMIÑO MEAÑO TUI MEIS VALGA MOAÑA VILABOA MONDARIZ VILA DE CRUCES MONDARIZ-BALNEARIO VILANOVA DE AROUSA Pontevedra, 24 de abril de 2015.—O tesoureiro, Ruben Pablo Eguinoa Reay.
RESOLUCIÓN DE 08/05/2015, RELATIVO Á COBERTURA DA PRAZA DE XEFE DE NEGOCIADO DE RECADACIÓN
ADMINISTRACIÓN LOCAL — Municipal — Nigrán (Persoal, oposicións, 05/06/2015)

Con data 12/01/2015 aprobánse as bases para a cobertura da praza de Xefe de Negociado de Recadación do cadro de persoal deste concello, con data 26/01/15 acorda a corrección de erros das mesmas, e posteriormente, como consecuencia da estimación parcial de recurso de reposición interposto por unha interesada, esta Alcaldía resolve con data 27/02/15 modificar as citadas bases, as cales se aproban definitivamente con data 04/03/2015 (publicadas no Boletín Oficial da provincia de Pontevedra Nº 58 o 26/03/2015). Resolvendo os recursos de reposición interpostos con posterioridade a dita publicación que foron estimados parcialmente, esta Alcaldía mediante resolución de data 08/05/2015 resolve anular a resolución do 12/01/2015 de aprobación das citadas bases deixando sen efecto as mesmas, e retrotraer o procedemento ao momento previo á dita aprobación. O que se fai público para xeral coñecemento. Nigrán, 13 de maio de 2015.—O Alcalde, Alberto Valverde Pérez.
DELEGACIÓN COMPETENCIAS PLENO NA XUNTA DE GOBERNO LOCAL.
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 26/06/2015)

En cumprimento do establecido no artigo 51.2 do Regulamento de organización, funcionamento e réxime xurídico das entidades locais, faise público que o pleno do Concello de Fornelos de Montes, na sesión de data 19 de xuño de 2015 acordou: 1º.—Que a organización municipal quede completada coa xunta de goberno local, que deberá estar integrada polo Sr. alcalde e un número de concelleiros non superior ó terzo do número legal dos mesmos, nomeados e separados libremente por aquel, dando conta ó pleno.2º.—Que se deleguen neste órgano, para unha máis áxil e eficaz actuación do concello e sen conserva-las facultades sinaladas no artigo 115 do Regulamento de organización, funcionamento e réxime xurídico das entidades locais, a totalidade das atribucións do Pleno que sexan susceptibles de delegación, e en concreto: —As establecidas nos apartados j), k), m), ñ), e q) do artigo 22.2 da Lei 7/1985, de 2 de abril, reguladora das bases do réxime local. —As establecidas no artigo 23.1 do Real decreto lexislativo 781/1986, de 18 de abril, coa limitación sinalada no seu punto 2. —As establecidas no artigo 50 do Regulamento de organización, funcionamento e réxime xurídico das entidades locais, coa excepción sinalada no artigo 51.1 do mesmo. —A resolución de recursos de reposición contra os actos dictados polo órgano delegado. Fornelos de Montes, 19 de xuño de 2015.—O Alcalde, Emiliano Lage Rodríguez.
CONVOCATORIA DE LICITACIÓN PARA A ADXUDICACIÓN DO SERVIZO DE CATERING PARA O COMEDOR ESCOLAR CEIP COIRÓN (DENA)
ADMINISTRACIÓN LOCAL — Municipal — Meaño (Contratos administrativos, 29/06/2015)

a. Organismo: Concello de Meaño. b. Dependencia que tramita o expediente: Secretaría-intervención. a. Tipo: Servizo. b. Descrición: Catering para o comedor escolar do CEIP Coirón-Dena. d. Lugar de execución: CEIP Coirón-Dena (Meaño). e. Tipo de licitación por unidade: 2,80 €/menú, sen IVE. O IVE aplicable será o vixente. a. Tramitación: Ordinaria. b. Procedemento: aberto, varios criterios de adxudicación. Definitiva do 5% do prezo de adxudicación excluído o IVE, para o que se estima un valor anual aproximado de 21.363,64 €. Non se precisa. a. Dependencia: Secretaría do Concello de Meaño. b. Enderezo: R/Campo da Feira nº 1 (Meaño). Localidade e código postal: Pontevedra.36968. Teléfono: +34 986747102 / 986747585. Telefax: +34 986 747391. Enderezo de Internet do perfil do contratante: http://www.contratosdegalicia.esa. O prazo para a presentación de ofertas será de quince días hábiles, a contar desde o seguinte ao publicación do anuncio da convocatoria no BOP. b. Documentación a presentar: A que figura no prego de cláusulas económico administrativas particulares. c. Lugar de presentación: Concello de Meaño. Rexistro Xeral: R/Campo da Feira nº 1 – Meaño (luns a sábado). a. Lugar: Concello de Meaño. Enderezo: R/Campo da Feira nº 1. b. Localidade: Meaño 36968. d. Data e hora: Será publicada no perfil do contratante do Concello de Meaño http://www.contratosdegalicia.es. O prazo máximo de execución e de un ano a contar desde a sinatura do contrato e prorrogable ata un máximo de 4 anos. Establécense no prego de cláusulas económico-administrativas particulares e de prescripcións técnicas. Serán a conta do adxudicatario. Meaño, 17 de xuño de 2015.—A alcaldesa, Mª Lourdes Ucha Varela.
APROBACIÓN PROVISIONAL E APERTURA DO TRÁMITE DE EXPOSICIÓN PÚBLICA DOS EXPEDIENTES DE MODIFICACIÓN DE CRÉDITOS Nº 6-P/2015 E 7-P/2015
ADMINISTRACIÓN LOCAL — Municipal — Lalín (Presupostos e cadros de persoal, 01/09/2015)

O Pleno da Corporación do Concello de Lalín, en sesión ordinaria celebrada o día 27 de agosto de 2015, aprobou provisionalmente os expedientes de modificación de créditos números 6-P/2015 de Crédito Extraordinario e Suplemento de Crédito, financiado mediante o remanente líquido de tesourería do exercicio 2014 por un importe total de 87.770,50 €uros e o Expediente de Crédito Extraordinario número 7-P/2015 financiado mediante a baixa de crédito doutras aplicacións orzamentarias non comprometidas por un importe total de 2.429,42 €uros. De conformidade co disposto nos artigos 169.1 e 177.2 do RD Lexislativo 2/2004 que establece o Texto Refundido da Lei Reguladora das Facendas Locais, de 5 de marzo, e 20.1 e 38.2 do Real Decreto 500/90, de 20 de abril, os citados expedientes quedarán expostos ó público, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, o expediente considerarase definitivamente aprobado, en virtude do disposto nos artigos 169.1 e 177.2 en relación co artigo 169.1 do RD Lexislativo 2/2004 do Texto Refundido da Lei Reguladora das Facendas Locais, e 38.2 en relación co 20.1 do Real Decreto 500/90, do 20 de abril. Lalín, 27 de agosto de 2015.—O Alcalde, Rafael L. Cuiña Aparicio.
POXA APROVEITAMENTOS MADEIRABLES 3605515400001 E 3605515400002
ADMINISTRACIÓN LOCAL — Municipal — Entidade Local Menor de Pazos de Reis (Tui) (Poxas, 27/03/2015)

Por acordo da Xunta veciñal de 23/02/2015 foi aprobado o prego de cláusulas administrativas particulares que rexeran a subhasta por procedemento aberto para o alleamento de aproveitamentos forestais que se indican; e simultaneamente, anúnciase a súa subhasta; e mediante o presente edicto exponse ó público a citada documentación polo prazo de 8 días naturais, ós efectos de alegacións, abríndose do mesmo xeito e de forma simultánea o prazo para a presentación de propostas polos contratistas, se ben a contratación poderá quedar en suspenso á vista das reclamacións ou alegación que poidan presentarse.1.—Entidade adxudicataria.-Xunta veciñal da entidade local menor de Pazos de Reis (Tui) 2.—Obxecto do contrato.-Alleamento de lotes de aproveitamentos forestais mediante subhasta, que se indican: —Expte 3605515400001, de 844 m3 e 1.230 pes de Pinus pinaster; prezo base de 19.412,00 € e 24.265,00 € de prezo índice. Cunha taxa de 327,74 €. —Expte 3605515400002, de 220 m3 e 487 pes de Pinus pinaster; prezo base de 4.620,00 € e 5.775,00 € de prezo índice. Cunha taxa de 123,21 €. 3.—Lugar de execución: Monte Outeiro do Nuño e Fontenla num 526/529 de UP.4.—Prazo de execución: O apeo deberá estar ultimado ós catro meses, contados dende a data da acta de entrega.5.—Tramitación: Ordinaria; procedemento: aberto; e forma de adxudicación: Subhasta.6.—Tipo á alza.- Os lotes mencionados teñen como mínimo o prezo base sinalado, reservándose a entidade os dereitos establecidos no 270 do seu Regulamento de Montes, no caso de que non alcancen o prezo índice.7.—Fianzas: Provisional: 5% prezo base de cada lote; e definitiva: do 10% do prezo do remate.8.—Proposicións: Presentaranse por separado para cada lote na Secretaría dentro dos vinteseis días naturais seguintes ó da publicación deste edicto no BOP, ata as 20 horas; se o remate do prazo non coincidira en día laborable pasarase ó seguinte día hábil. As plicas serán abertas o día seguinte hábil do remate da súa presentación ás 20:00 hs na sé da entidade.9.—Gastos: Tódolos gastos, impostos, taxas, permisos, etc. serán a cargo do adxudicatario. D. domiciliado en. en nome propio ou en representación de. enterado do prego de condicións e do anuncio de subhasta para alleamento do aproveitamento forestal da Entidade Local Menor de Pazos de Reis, fai constar: 1º Ofrece polo lote que corresponde ó exp. nº. de. árbores, a contía.€ (en número e en letra). 2º Que está en posesión da documentación que esixe o prego de condicións e a lexislación vixente.3º Que acepta cantas obrigas se deriven do prego de condicións.4º Que achega xustificante de ter constituída a fianza provisional e demais documentos esixidos.5º Que declara non atoparse incurso en ningún dos casos de incompatibilidade ou incapacidade para contratar coa Administración Local e así como de estar ó corrente nas obrigas fiscais e da S. S. Pazos de Reis, 16 de marzo de 2015.—O Presidente, Enrique Pérez Martínez.
CONTRATO WIFI
ADMINISTRACIÓN LOCAL — Municipal — Vilanova de Arousa (Contratos administrativos, 22/10/2015)

De conformidade co disposto no artigo 154.2 do TRLCSP aprobado polo Real Decreto Lexislativo 3/2011, do 14 de novembro, faise pública a formalización polo concello do seguinte contrato administrativo de subministro de ancho de banda á rede wifi municipal coas seguintes características: Vilanova de Arousa, a 14 de outubro de 2015.—O Alcalde, Gonzalo Durán Hermida.
IN407A 2015/49-4. AUTORIZACIÓN ADMINISTRATIVA E AUTORIZACIÓN ADMINISTRATIVA DE CONSTRUCCIÓN DA INSTALACIÓN LMTS, CS DEVESA DO REI-ATIOS POLÍGONO A GRANXA (PORRIÑO) SOLICITADA POR UNIÓN FENOSA DISTRIBUCIÓN SA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 25/06/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 5 de xuño de 2015.—O xefe territorial, Ignacio Rial Santomé.
DH. W36.47491. SOLICITUDE DE AUTORIZACIÓN DE OBRAS PARA MURO DE CONTENCIÓN DE TERRAS NO LUGAR DE CAMIÑO DO MUXO NO CONCELLO DE VIGO
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 28/01/2015)

As obras solicitadas consisten na construcción de muro de contención de terras de mampostería de 113 ml de lonxitude e 2,00 m de altura máxima para ampliación de pista existente, en parcelas número 300.303 e 307 do polígono 97, en zona de policía e a unha distancia mínima de 11,58 ml do leito do río Eifonso, no Camiño do Muxo, parroquia de Bembrive, Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de decembro de 2014.—O Xefe da Área de Autorizacións e Concesións, Carmen Yolanda Vozmediano Arantzamendi.
IN407A 2014/186-4. SOLICITUD DE UNIÓN FENOSA DISTRIBUCIÓN, S. A. DE INSTALACIÓN DE LMTS, CS TUNEL AVE SAN XOAN BAMIO (VILAGARCÍA DE AROUSA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 27/01/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Descricións Técnicas: LMT SUBTERRÁNEA A 20 KV CON CONDUCTOR TIPO RHZ DE 60 METROS DE LONXITUDE, CON ORIXE E FINAL NA ARQUETA PROXECTADA ENTRONCANDO NA VAR808B, CATOIRA II, UNHA VEZ ENTRE E SAIA DO CS PROXECTADO.- CENTRO DE SECCIONAMENTO, CON CELAS COMPACTAS CON CORTE EN SF6, SITUADO EN SAN XOAN DE BAMIO, VILAGARCÍA DE AROUSA. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de a transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG n° 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 15 de decembro de 2014.—O xefe territorial, Ignacio Rial Santomé.